એસપીજીના રાષ્ટ્રીય અધ્યક્ષ લાલજી પટેલ, રેશમા પટેલ સહિત ૨૭ પાટીદાર નેતાઓ અને ૫૦૦ લોકોનાં ટોળાં વિરુદ્ધ પોલીસ ફરિયાદ દાખલ કરવામાં આવી છે. જેલભરો આંદોલનની સામાન્ય જનજીવન પર ભલે અસર ન પડી હોય, પરંતુ રાજકારણમાં ફરી ગરમાવો આવ્યો છે. મુખ્યપ્રધાન આનંદીબહેન પટેલના નિવેદનની હાલ ભારે ચર્ચા થઈ રહી છે. આનંદીબહેન પટેલે પાટીદાર અનામત આંદોલનના સંદર્ભે નિવેદન આપ્યું હતું કે આવાં આંદોલનો તો થયાં રાખે. હાલ તો સમગ્ર પાટીદાર સમાજ અને રાજકારણમાં આ નિવેદને ચર્ચા જગાવી છે. તેમાં પણ આ નિવેદનોનો સોશિયલ મીડિયામાં ફેલાવો થતા બળતામાં ઘી હોમાયું છે.